Drægtighed 390 dage Med en drægtighedsperiode på omkring 390 dage kan vi regne ud, at den nye hingst Eburu meget hurtigt efter ankomsten fra Whipsnade i England har gjort havens begge hopper drægtige. Værdifuldt avlsarbejde Fødslerne var ventet med spænding, idet begge føl er værdifulde i det videre avlsarbejde som foregår idet Europæiske zoologiske haver. Dette samarbejde styres af Marwell Zoo i England. Bestanden Den globale zoo-bestand er i øjeblikket på 584 individer, heraf 265 i Europa. Zebraføllet kan opleves i den store stald i Den Afrikanske Landsby. Føllet Grevy's zebraen føder normalt et føl som vejer omtrent 40 kg. Føllet beskyttes af moderen i en sådan grad, at det kan være direkte farlig at nærme sig de første dage. Føllet vænnes fra efter 6-8 måneder og bliver kønsmoden i 3 års alderen. Liv som Zebra Grevy's zebraen lever naturligt i et ret snævert område i det nordlige Kenya og sydlige Etiopien. Bestanden er sidst (1996) opgjort til 7.000 individer, men alt taler for at bestanden er skrumpet væsentligt siden sidste opgørelse, bl.a. på grund af sygdomsudbrud, krybskytteri og ødelæggelse af vandhuller. Grevy's zebraen lever i tør savanne og halvørken, hvor konkurrencen om vandhuller fra gedeflokke er hård. Kend den Grevy's zebraen kan umiddelbart kendes fra den mere almindelige steppezebra, på de store afrundede ører og på de smalle zebrastriber. En i vente Zoo's anden hoppe Lise venter sig i løbet af meget kort tid.
Den sjældne og meget truede Grevy's zebra har i løbet af natten fået familieforøgelse, idet hoppen Line har fået et lille føl.